《与南村夜话用周伯明韵兼寄时行》
明代·顾清

江海重来二十春，中间人事几回新。朝端我正怀莘老，谷口谁回画子真。

吟倚石台云绕足，醉褰风幔月迎人。扁舟便得从君去，先过张翰觅紫莼。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。